CELEX: 32018D0085
Language: el
Date: 2018-01-18 00:00:00
Title: Εκτελεστική απόφαση (ΕΕ) 2018/85 της Επιτροπής, της 18ης Ιανουαρίου 2018, σχετικά με την τροποποίηση της εκτελεστικής απόφασης (ΕΕ) 2016/715 για τον καθορισμό μέτρων σχετικά με ορισμένους καρπούς καταγωγής ορισμένων τρίτων χωρών με σκοπό την αποτροπή της εισαγωγής και της εξάπλωσης του επιβλαβούς οργανισμού Ρhyllosticta citricarpa (ΜcΑlpine) Van der Aa στην Ένωση [κοινοποιηθείσα υπό τον αριθμό C(2018) 92]

20.1.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 16/11
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2018/85 ΤΗΣ ΕΠΙΤΡΟΠΉΣ
   της 18ης Ιανουαρίου 2018
   σχετικά με την τροποποίηση της εκτελεστικής απόφασης (ΕΕ) 2016/715 για τον καθορισμό μέτρων σχετικά με ορισμένους καρπούς καταγωγής ορισμένων τρίτων χωρών με σκοπό την αποτροπή της εισαγωγής και της εξάπλωσης του επιβλαβούς οργανισμού Ρhyllosticta citricarpa (ΜcΑlpine) Van der Aa στην Ένωση
   
      
         [κοινοποιηθείσα υπό τον αριθμό C(2018) 92]
      
   
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2000/29/ΕΚ του Συμβουλίου, της 8ης Μαΐου 2000, περί μέτρων κατά της εισαγωγής στην Κοινότητα οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στο εσωτερικό της Κοινότητας (1), και ιδίως την τέταρτη περίοδο του άρθρου 16 παράγραφος 3,
   Εκτιμώντας τα ακόλουθα:
   
               (1)
            
            
               Η οδηγία 2000/29/ΕΚ ορίζει μέτρα προστασίας κατά της εισαγωγής στην Ένωση οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στο εσωτερικό της Ένωσης.
            
         
               (2)
            
            
               Το σημείο 16 του κεφαλαίου I του μέρους A του παραρτήματος IV της οδηγίας 2000/29/ΕΚ προβλέπει ειδικές απαιτήσεις για την εισαγωγή και τη μετακίνηση εντός της Ένωσης των καρπών Citrus L., Fortunella Swingle, και Poncirus Raf και των υβριδίων τους.
            
         
               (3)
            
            
               Η εκτελεστική οδηγία (ΕΕ) 2017/1279 της Επιτροπής (2) εισήγαγε το σημείο 16.4 στοιχείο ε) στο τμήμα I του μέρους A του παραρτήματος IV της οδηγίας 2000/29/ΕΚ. Το εν λόγω σημείο ορίζει μέτρα προστασίας κατά του επιβλαβούς οργανισμού Phyllosticta citricarpa (McAlpine) Van der Aa όσον αφορά τους καρπούς Citrus L., Fortunella Swingle, Poncirus Raf., και τα υβρίδιά τους, εκτός από τους καρπούς Citrus aurantium L. και Citrus latifolia Tanaka (εφεξής: «οι εν λόγω καρποί»), που προορίζονται για βιομηχανική μεταποίηση.
            
         
               (4)
            
            
               Η εκτελεστική απόφαση (ΕΕ) 2016/715 της Επιτροπής (3) ορίζει μέτρα με σκοπό την αποτροπή της εισαγωγής και της εξάπλωσης του επιβλαβούς οργανισμού Ρhyllosticta citricarpa (ΜcΑlpine) Van der Aa στην Ένωση που εφαρμόζονται στους εν λόγω καρπούς εάν είναι καταγωγής Αργεντινής, Βραζιλίας, Νότιας Αφρικής και Ουρουγουάης.
            
         
               (5)
            
            
               Οι εν λόγω καρποί καταγωγής Αργεντινής, Βραζιλίας, Νότιας Αφρικής ή Ουρουγουάης που προορίζονται αποκλειστικά για βιομηχανική μεταποίηση σε χυμό θα πρέπει να εξακολουθήσουν να εισάγονται και να διακινούνται εντός της Ένωσης σύμφωνα με τις ειδικές απαιτήσεις που ορίζονται στο κεφάλαιο III της εκτελεστικής απόφασης (ΕΕ) 2016/715 και κατά παρέκκλιση από το σημείο 16.4 στοιχείο ε) του τμήματος I του μέρους A του παραρτήματος IV της οδηγίας 2000/29/ΕΚ. Αυτό είναι αναγκαίο για να εξασφαλιστεί η συνεχιζόμενη φυτοϋγειονομική προστασία της επικράτειας της Ένωσης έναντι της εισαγωγής του Phyllosticta citricarpa (McAlpine) Van der Aa στους εν λόγω καρπούς καταγωγής των εν λόγω τρίτων χωρών.
            
         
               (6)
            
            
               Η εκτελεστική οδηγία (ΕΕ) 2017/1279 της Επιτροπής εισήγαγε το σημείο 16.6 στο κεφάλαιο I του μέρους A του παραρτήματος IV της οδηγίας 2000/29/ΕΚ. Οι διατάξεις του εν λόγω σημείου θεσπίζουν μέτρα προστασίας κατά του Thaumatotibia leucotreta (Meyrick) όσον αφορά καρπούς ορισμένων ειδών του Citrus L. καταγωγής της αφρικανικής ηπείρου. Για να εξασφαλιστεί η φυτοϋγειονομική προστασία της επικράτειας της Ένωσης έναντι της εισαγωγής του επιβλαβούς οργανισμού Thaumatotibia leucotreta (Meyrick), η εκτελεστική απόφαση (ΕΕ) 2016/715 θα πρέπει να εφαρμόζεται με την επιφύλαξη των εν λόγω διατάξεων.
            
         
               (7)
            
            
               Επομένως, η εκτελεστική απόφαση (ΕΕ) 2016/715 θα πρέπει να τροποποιηθεί αναλόγως.
            
         
               (8)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Τροποποίηση της εκτελεστικής απόφασης (ΕΕ) 2016/715
   Η εκτελεστική απόφαση (ΕΕ) 2016/715 τροποποιείται ως εξής:
   
               1)
            
            
               Το άρθρο 3 παράγραφος 2 αντικαθίσταται από το ακόλουθο κείμενο:
               «2.   Η παράγραφος 1 του παρόντος άρθρου εφαρμόζεται με την επιφύλαξη των απαιτήσεων που καθορίζονται στα σημεία 16.1, 16.2, 16.3, 16.5 και 16.6 του κεφαλαίου I του μέρους Α του παραρτήματος IV της οδηγίας 2000/29/ΕΚ.»
            
         
               2)
            
            
               Το άρθρο 8 αντικαθίσταται από το ακόλουθο κείμενο:
               «Άρθρο 8
               Εισαγωγή και μετακίνηση, εντός της Ένωσης, των εν λόγω καρπών που προορίζονται αποκλειστικά για βιομηχανική μεταποίηση σε χυμό
               1.   Κατά παρέκκλιση από το σημείο 16.4 στοιχείο ε) του κεφαλαίου I του μέρους A του παραρτήματος IV της οδηγίας 2000/29/ΕΚ, οι εν λόγω καρποί καταγωγής Αργεντινής, Βραζιλίας, Νότιας Αφρικής ή Ουρουγουάης που προορίζονται αποκλειστικά για βιομηχανική μεταποίηση σε χυμό εισάγονται και μετακινούνται εντός της Ένωσης μόνο σύμφωνα με τα άρθρα 9 έως 17 της παρούσας απόφασης.
               2.   Η παράγραφος 1 του παρόντος άρθρου εφαρμόζεται με την επιφύλαξη των απαιτήσεων που καθορίζονται στα σημεία 16.1, 16.2, 16.3, 16.5 και 16.6 του κεφαλαίου I του μέρους Α του παραρτήματος IV της οδηγίας 2000/29/ΕΚ.»
            
         Άρθρο 2
   Αποδέκτες
   Η παρούσα απόφαση απευθύνεται στα κράτη μέλη.
   
      Βρυξέλλες, 18 Ιανουαρίου 2018.
      
         
            Για την Επιτροπή
         
         Vytenis ANDRIUKAITIS
         
            Μέλος της Επιτροπής
         
      
   
   
      (1)  ΕΕ L 169 της 10.7.2000, σ. 1.
   
      (2)  Εκτελεστική οδηγία (EE) 2017/1279 της Επιτροπής, της 14ης Ιουλίου 2017, για την τροποποίηση των παραρτημάτων I έως V της οδηγίας 2000/29/ΕΚ του Συμβουλίου περί μέτρων κατά της εισαγωγής στην Κοινότητα οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στο εσωτερικό της Κοινότητας (ΕΕ L 184 της 15.7.2017, σ. 33).
   
      (3)  Εκτελεστική απόφαση (ΕΕ) 2016/715 της Επιτροπής, της 11ης Μαΐου 2016, για τον καθορισμό μέτρων σχετικά με ορισμένους καρπούς καταγωγής ορισμένων τρίτων χωρών με σκοπό την αποτροπή της εισαγωγής και της εξάπλωσης του επιβλαβούς οργανισμού Ρhyllosticta citricarpa (ΜcΑlpine) Van der Aa στην Ένωση (ΕΕ L 125 της 13.5.2016, σ. 16).